JOSUA 5 : 13-15
Jeugdiens : Leef jou droom
Het jy al 'n droom gehad wat so werklik was, so asof alles waar is. Jy droom iets en as jy wakker word dan onthou jy presies alles wat jy gedroom het?
Jy droom dat jy deur 'n kar omgery word en as jy wakker word dan is daar remmerke oral op jou kussing.
Of jy droom dat jy boom geklim het, en as jy wakker word - dan is jou PJ's (pajamas) vol boombas.
Dit is sulke ware drome waarvan ek praat. Wie van julle het al sulke drome gehad - steek 'n bietjie die hande op. Goed, kom vertel jy ons gou jou droom - grap net.
My vrou het ook sulke ware drome - ek is natuurlik ook een van hulle. Maar ek self het nie sulke drome nie - dus verstaan ek dit nie regtig nie. Ek hoor julle praat daarvan, maar ek weet nie hoe dit is nie. Behalwe een keer het ek so 'n droom gehad. Ek het gedroom dat ek 'n reuse marshmellow opeet - toe ek wakker word, was my kussing weg.
Toe ek voor die tyd staan en kyk hoe party van julle sing en julle uitleef in die musiek - toe dink ek, dis die droom, die droom waaroor alles gaan. Dis die droom wat baie jongmense het van die Christenskap.
Ons as jongmense word soms so maklik meegesleur met 'n spreker, 'n sanger, 'n kamp of 'n konsert - dat ons amper in 'n droom leef. Alles is cool en dis lekker. Jy was op 'n plek waar jy die teenwoordigheid van God kon beleef - maar dan moet jy terug gaan na jou ouerhuis, na al jou probleme, na dieselfde skool en dan is daardie wonderlike werklikheid weg - al die opgewondenheid, die blydskap is weg.
Dis hoekom ons vanaand hier in die kerk is, want die Christelike lewe is nie een van die werklikheids drome nie - iets waaruit jy gaan wakker word nie. Die Christelike lewe is nie kama-kama land nie. Dis nie Pinocio gaan Jerusalem toe nie. Wat vanaand hier in die kerk gebeur is werklik. En dis hoekom ek vanaand wil hê dat ons vanuit God se woord moet verstaan, dat ons nie geroep is om na die droom te kyk, of na die droom te verlang, maar juis om die droom te leef. Ons moet die droom leef.
Blaai na Jos 5
Ek wil net 'n kort gedeete lees van 'n man wat amper gesien het hoe sy hele droom amper in mekaar gestort het. Maar God sê nee, hierdie is nie 'n droom nie - dis waar, dis werklik.
Ek onthou as klein seuntjie was dit vir my vrees aanjaend in die Sondagskool toe hulle die verowering vand ie land Kanaan behandel het. Dit het gevoel, elke week as ons by die Sondagskool kom, of daar 'n nuwe stam op die horison verskyn het. Die een week is dit die hetiete - dan behandel jy dit. Die volgende week is die Enakiete, dan is dit die volgende week die ammalekiete, en dan is dit die amoriete en later kry jy die muskiete. Dis asof alles moontlik daar buite lê en wag en jy gaan almal wen.
Dan weet ek dat baie van julle blokasies beleef, oor HOE ONS LYK. Want daar is iets in ons kultuur wat sê as jy nie mooi lyk nie, dan beteken jy niks. As jy nie mooi lyk nie, dan tel jy nie veel nie. Dis as jy Swartsenager of Stollon kyk en dan voel jy nie aangetrek as jy nie 'n handgrenaat skooltoe dra nie. Dis asof jy by die skool instap en hulle gaan net kyk as jy sê: Dames jy moet hierdie wonderlike liggaam hê.
Vertel dat dit nie hoe jy lyk nie, maar hoe jy binne lyk - wonderlik
Maar dan eindig die fliek - maar dan word die beast die Incredible Hunk.
Dis asof Hollywood jou net weer aan die nek gryp en sê, moenie jouself klug nie - jou voorkoms is alles.
Sou dit nie wonderlik gewees het as die beast in 'n kort, half bles met 'n magie kort outjie verander het. Dis nie snaaks nie.
Ons leef in 'n kultuur wat ons leer, drome bestaan nie. God kan jou niks laat doen nie. Jy moet stop, gaan nie verder nie, hou op probeer, gee op, los alles. Die mure is te groot.
Dis hoekom ek so opgewonde is oor die gedeelte. Die Bybel sê, Josua is langs Jerigo, hy kyk op en sien 'n man met 'n swaard wat ontbloot is. Josua is 'n militêre man. Baie van hulle wonder dalk ook nou - wie is hierdie man?
As jy Jos 5 lees, dan is dit asof ons wil vra, maar wie is dit hierdie wat hier voor Josua staan met sy swaard?
Meeste Bybelverklaardes stem saam - dat hierdie man, want Josua spreek hom aan asof hy 'n mens is - die persoon staan, Josua besef dit God self. Want toe Josua besef dat dit God self is, sê die Bybel , hy het gebuig voor die man.
Die deel is wonderlik, want God is so cool. Josua kom en sê is jy vir ons of teen ons? Dan sê God, NEE. Dan sê Josua weer - is jy vir ons of teen ons? Dan sê God NEE. Dan sê Josua, jammer! Dan sê God, maar jy verstaan nie. Ek is die aanvoeder, ek kom nie om by te staan of kant te kies nie, ek kom neem oor. Ek is nou in beheer.
Jongmense, God is nie verward deur ons mure nie. Ons sal maklik hier opgee, want ons kan nie verder gaan nie, so dink ons. Want God is nie aan my kant nie, of daardie mense is teen my of hulle is nie aan my kant nie of wat ookal. God sê polonie - die kruks van die saak is: IS JY AAN MY KANT?
Want ek is die bevelvoerder - en ek het kom oorneem.
Daardie dag vertel die Bybel ons het Josua 3 spesifieke aksiestappe geneem in die teenwoordigheid van God.
Enigste manier wat ek en jy kan wen is om totaal aan God oor te gee.
In die Engelse Bybel kom hierdie sinnetjie ook na vore. Hierdie dui op lofprysing. Om God se naam groot te maak.
Ek onthou hoe ek kerk beleef het. Dit was maar bra vervelig - ek het die tannies met breinkrag probeer manipluleer (tannie krap jou neus en dan doen sy dit)
Die lofprysing wat hierna verwys word is nie 'n lofprysing wat behels dat ek 'n klomp liedere uit my kop moet ken nie.
God u is waardig my lofprysing, my tyd, my vrou, my kinders, my alles.
Tye wanneer ek gesien het hoe die drome waar word in my lewe, is die tye wanneer ek tyd maak met God. Nie net Sondae nie, maar elke dag gedurende die week, met my persoonlike stiltetyd.
Ek bid, ek bid: Here maak my droom weer waar, hou my gefokus en breek u die mure om my af.
Dis nie belangrik wanneer jy dit in die dag doen nie - maar dat jy dit doen dis belangrik.
Ek voel ook soms: "Good morning Lord - en ander tye: O Lord, its morning!"
Nadat jy Jesus aanvaar het, is die tweede belangrikste stap om persoonlike stiltetyd te hou. Here, ek gaan vanaand uitvind hoe. Beste is om te begin by Markus en daarvandaan verder te werk.
3. Here, wat wil U hê moet ek doen
Ons volg nie ons oorgawe en lofprysing op met diens nie. Ons is leë simbale. God gee ons sy Gees - dinamos - dinamiet. Maar baie christene het nie eers die krag om hulle neuse te blaas nie. God se krag is tot diens.
Dit gaan nie net oor sing en glory, glory nie - maar ook oor diens in die wêreld. Vir party is dit maklik. Dalk moet jy vanaand begin deur jou ouers te bedank, want jy het lanklaas vir hulle dankie gesê.
Dalk moet jy iemand omverskoning gaan vra omdat jy sleg gepraat het of geskinder het van daardie persoon.
Nou kan jy sê: Maar Charl dit klink nie so wonderlik nie - ander gaan Japan toe of Rusland toe! Maar dit is juis die mure wat ons moet afbreek. Ek daag jou uit, gaan breek al die mure om jou af met die krag van God.
Moenie dat enige iemand vir jou sê, jy mag nie droom nie - of jou droom gaan nie waar word nie. Jy moet begin deur te sê: Here wat wil u hê moet ek doen?
Daar is jeugbewegings soos: Versterk die Bouers, die KEO, waar jy 'n verskil kan maak, waar ons mure kan afbreek met God se krag. Dalk moet jy by so iets betrokke raak.
Die grond waarop jy staan is heilig
Jou gebroke huis, jou mislike skool, jou verkrampte werk, die deurmekaar land van ons. God wil dit hê en ek en jy is die dromers. Ons moet dit vir Christus wen. Geen mure.
Ek ken nie jou mure vanaand nie - jy het dalk by die huis, by die skool, by die werk, dalk selfs hier in die kerk het jy mure. Dalk is daar onsigbare mure vanaand tussen mense hier in die kerk.
Ons is besig om onsself te klug.
Ek weet dit: 2000 jaar gelede het 'n ou net soos ek en jy in 'n Romeinse tronk gesit, omring deur regte, egte dik steen mure. Paulus kyk na die mure en sien sy swaar lewe, van marteling, van skipbreukeling ens. En dan sê hy nog: deur alles is ons meer as oorwinnaars in Jesus Christus.
Mans en vroue - hierdie is nie 'n kamma kamma land of 'n sprokie nie. God se opdrag is dieselfde: Gaan verower die land wat God aan jou beloof het.